**Mediterranean Shipping Company** (בקיצור: **MSC**) היא חברת הספנות השנייה בגודלה בעולם, במונחי קיבולת כלי שיט. יחד עם זאת, מכיוון שאינה נסחרת בבורסה היא אינה מחויבת להציג את נתוני התקציב שלה על ידי צדדים בלתי תלויים, על כן המידע שהחברה מפרסמת על עצמה לא מאומת. נכון לסוף 2014, החברה מפעילה 471 אוניות מכולות. MSC היא חברה אשר הוקמה בנאפולי, איטליה ושכיום בסיסה נמצא בז'נבה, שווייץ והיא פעילה בכל הנמלים הגדולים בעולם. MSC קרוז היא חטיבה של החברה המתמקדת באוניות תענוגות.

היסטוריה
--------

MSC Tomoko בתעלת סנטה ברברה, 2009
MSC נוסדה ב-1970 על ידי ג'יאנלואיג'י אפונטה כחברה פרטית כאשר הוא קנה את הספינה הראשונה Patricia ולאחריה  את Rafaela , הקרויה על שם אישתו, רפאלה אפונטה דיאמנט, ישראלית לשעבר, שנולדה בחיפה. אפונטה הכיר את אישתו רפאלה כאשר היתה נערה בת 17 ועלתה על מעבורת בפיקודו של אפונטה. לאחר מכן היגרה רפאלה עם הוריה לג'נבה בשוויץ, שם עבד אביה כבנקאי. אפונטה עבר בעקבות רפאלה לשוויץ, והם התחתנו שם ב- 1970. בני הזוג נטלו הלוואה של 200 אלף דולר יחד, וקנו איתה את האוניה הראשונה, "פטריסיה", אוניית מטען. עם שתי הספינות האלו, "פטריסיה" ו"רפאלה", הפעיל אפונטה קו ימי בין הים התיכון לסומליה. הקו התרחב משמעותית לאחר קניית ספינות מטען מיד שנייה. עד 1977 לחברה היו קווים לצפון אירופה, אפריקה והאוקיינוס ההודי. ההרחבה המשיכה במהלך שנות ה-80 ועד סוף העשור החברה הפעילה אוניות לאמריקה הצפונית ואוסטרליה.

ב-1989 MSC רכשה את חברת שיט התענוגות  Lauro Lines ושינתה אותה ל-MSC קרוז ב-1995, והגדילה משמעותית את העסקים בתחום זה.

במרץ 2009 השיקה החברה את ספינת המטען הגדולה ביותר בעולם דאז שנקראת "MSC Danit", על שמה של דנית, בתו של עדני סימקין, מנהל MSC ישראל.

החל מאוקטובר 2014, דיאגו אפונטה (בנו של המייסד) מונה לנשיא ומנכ"ל החברה.

רפאלה אפונטה דיאמנט, שעבדה יחד עם בעלה כמעצבת האוניות של החברה, מופיעה ברשימת עשירי העולם של פורבס לשנת 2024 עם הון של 33 מיליארד דולר, והיא האישה העשירה ביותר ברשימה מבין אלו שעשו את הונן במו ידיהן. 

### הנציגות הישראלית

בשנת 2004 נפתחה נציגות ישראלית לחברה, שבראשה עומד עדני סימקין.

תאונות ותקריות
--------------

### MSC Napoli

MSC Napoli ננטשה בתעלת למאנש עקב סופה בינואר 2007. 

### MSC Sabrina

ב-8 במרץ 2008 MSC Sabrina עלתה על שרטון בנהר סנט לורנס. הספינה נגררה משם ב-4 באפריל.

### MSC Jessica

MSC Jessica פורקה במספנת הגרוטאות בגוג'ראט, הודו, בניגוד לתקנות האירופאיות ואמנת בזל. ב-4 באוגוסט 2009, 6  עובדים נהרגו כאשר הספינה הייתה בשלבי פירוק.

### MSC Nikita

ב-29 באוגוסט 2009, MSC Nikita התנגשה עם ספינה אחרת מול נמל רוטרדם. הספינה נגררה לנמל ולאחר מספר תיקונים הוכרזה כטוטל לוס. לא היו הרוגים בתקרית.

### MSC Chitra

אוניית המכולות MSC Chitra התנגשה עם כלי שיט אחר ב-8 באוגוסט 2010 בנמל הנמצא במהאראשטרה, כתוצאה מהפגיעה כ-300 מכולות נפלו למי הנמל. הנמל נסגר למשך מספר ימים עד שהמכולות פונו ולא היוו סכנה לספינות.

### MSC Elena

ב-2006 MSC Elena נקנסה בסכום של 10 מיליון דולר לאחר שהואשמה בזיהום המים.

### Rena

אוניית המכולות MV Rena עלתה על שרטון ליד טאורנגה, ניו זילנד ב-5 באוקטובר 2011.
האוניה הייתה אוניות צים לשעבר והפליגה תחת דגל ישראל בשם
ZIM AMERICA

### MSC Flaminia

ב-14 ביולי 2012, אוניית המכולות MSC Flaminia שטה באוקיינוס האטלנטי ועלתה באש, כתוצאה מכך התרחשו מספר פיצוצים. הספינה ננטשה, ו-2 בני אדם מתוך 25 אנשי הצוות נהרגו בתקרית.

### MSC Aries

ב-12 באפריל 2024 אישר איראן כי כוחותיה השתלטו על אוניית המכולות "MSC Aries", שבבעלות חלקית של חברת זודיאק מריטיים, שבשליטת אייל עופר ובני משפחתו, ורשומה בפורטוגל, בעת ששטה באיזור מצר הורמוז תחת דגל מדיירה.

ראו גם
------

* צים
* מארסק
* אושן קי

קישורים חיצוניים
----------------

* 

* אתר האינטרנט הרשמי של MSC

ויקישיתוף מדיה וקבצים בנושא **MSC** בוויקישיתוף
* אתר רשמי של החברה העולמית:
* אתר רשמי של החברה בישראל:

הערות שוליים
------------

1. ↑  עלינו על אוניית הקרוזים הגדולה ביותר שתפליג השנה מישראל - וואלה! תיירות, באתר וואלה!, ‏2023-04-28
2. ↑  MSC Danit, *shipprofiles.com*, ‏26 בנובמבר 2015 (ארכיון)
3. ↑  כלכליסט (2024-04-03). "36 ישראלים בדירוג המיליארדרים העולמי: אייל עופר ראשון עם 24 מיליארד דולר". *Ynet*. נבדק ב-2024-04-03.
4. ↑  כתבי ynet והסוכנויות, איראן השתלטה על ספינה בבעלות ישראלית חלקית במצר הורמוז | תיעוד, באתר ynet, 13 באפריל 2024

|  |  |
| --- | --- |
| בקרת זהויות עריכת הנתון בוויקינתונים | 
* GND: 1095563378
* LCCN: n2016040357
* VIAF: 307487538
* WorldCat (עם VIAF): 307487538

 |